**SUOMEN SOSIAALIPSYKIATRISTEN YHTEISÖJEN KESKUSLIITTO**

**TOIMINTAKERTOMUS 2015**

**YLEISTÄ**

Suomen sosiaalipsykiatriseen keskusliittoon kuuluu 16 jäsenjärjestöä eri puolilta Suomea. Jäsenjärjestöt ovat voittoa tavoittelemattomia yhteisöjä, jotka tuottavat psykososiaalisia kuntoutumispalveluita toimialueellaan. Palvelut jakaantuvat asumispalveluiden lisäksi päivä- ja työtoimintoihin.

Alueellisesti keskusliiton toiminta on keskittynyt Etelä-Suomeen, Päijät-Hämeeseen, Pirkanmaalle, Pohjanmaalle ja Keski-Savoon. Toimintaa puuttuu Itä-Suomesta, Keski-Suomesta, Pohjois-Suomesta ja Lounais-Suomesta.

Vuoden 2015 aikana jäsenjärjestöille tehdyn kyselyn (N13) mukaan jäsenjärjestöissä työskenteli 743 vakituista työntekijää. Palveluiden käyttäjien kokonaismääräksi arvioitiin 7407 henkilöä. Kyselyyn vastanneiden jäsenjärjestöjen yhteenlaskettu liikevaihto oli 56 132 000 euroa. Asiakaspaikat jakaantuivat seuraavasti: asuminen 2198, työtoiminta 605, päivätoiminta 1485, koulutus- ja valmennustoiminta 272. Yhteensä palvelusuoritteita em. palveluissa kertyi 677 253 vuoden 2015 aikana.

**TOIMINNA PAINOPISTEET**

Keskusliiton toiminnan painopisteet ovat vuosille 2014 - 2017 hyväksytyn strategian mukaisesti kehittämis- ja koulutustoiminta, edunvalvonta ja kansainvälinen toiminta. Nämä painopistealueet näkyvät keskusliiton käytännön toiminnassa mm. vuotuisten koulutuspäivien järjestämisessä, hyvien käytäntöjen jakamisessa, kuntoutustoiminnan sisällön kuvaamisessa ja kansainvälisissä opinto- ja tutustumiskäynneissä.

**VUODEN 2015 TOIMINTA**

Keskusliiton hallituksen jäseniä kävi tapaamassa kehitys- ja omistajaohjausministeri Sirpa Paateroa tammikuussa 2015. Vierailun aikana ministerille luovutettiin julkilausuma, jossa korostettiin keskusliiton jäsenjärjestöjen näkökulmasta verotukseen, kilpailutuksen ulkopuoliseen laajan kulttuuri- ja harrastetoimintaan ja kilpailutuslainsäädäntöön liittyviä asioita. Vierailu oli osa keskusliiton edunvalvontatoimintaa.

Keskusliiton jäsenjärjestöjen kuntoutujia ja henkilökuntaa osallistui yhteiselle mielenterveyskuntoutujien ART-ERA 2015 festivaaleille Pietarissa, Venäjällä 11.5 - 13.5.2015. Mukana olleet kuntoutujat esiintyivät mm. musiikin, runonlausunnan ja kuvataiteen keinoin.

Keskusliitto järjesti opintomatkan Tanskaan 19.5. - 22.5.2015. Matkalle osallistui 18 henkilöä eri jäsenjärjestöistä. Opintomatkan teemana oli recovery -orientoitunut sosiaalipsykiatria. Opintomatka suuntautui Kööpenhaminan lisäksi Aarhusin ja Viborgin kaupunkeihin.

Keskusliiton koulutuspäivät järjestettiin lahden urheilu- ja messukeskuksessa 30.9- 1.10.2015. Koulutuspäiville osallistui yhteensä noin 150 jäsenjärjestöjen palveluiden käyttäjää ja työntekijää. Koulutuspäivien teemoina olivat mm. sosiaalinen kuntoutus mielenterveyspalveluissa, palveluiden kehittäminen asiakaslähtöisestä ja ratkaisukeskeisestä näkökulmasta, sosiaalihuoltolain kokonaisuudistus ja vaikuttavuus mielenterveyskuntoutujien asumispalveluissa. Koulutuspäivien yhteydessä järjestettiin myös erillinen kehittäjäfoorumi, joka järjestäytyi vuoden 2015 aikana keskusliiton kehittämisryhmittymäksi. Kehittäjäfoorumin ensisijaiseksi kehittämiskohteeksi valittiin recovery -orientaatioon perehtyminen ja tämän viitekehyksen soveltaminen jäsenjärjestöjen harjoittamassa asiakastyössä ja palvelutuotannossa.

Keskusliiton harjoittaman viestinnän osalta tilanne parani, kun liiton www. sivujen rakentaminen eteni loppuvuodesta 2015. Keskusliiton www.sivujen teknisestä toteuttamisesta vastaa Lieska-Tuotanto Oy.

Keskusliiton hallitus kokoontui vuoden aikana yhteensä neljä kertaa. Kokoukset ovat avoinna kaikille jäsenjärjestöille

**JÄSENJÄRJESTÖT 31.12.2015:**

Alvi ry

Etelä-Pohjanmaan sosiaalipsykiatrinen yhdistys ry

Helsingin klubitalot ry

Itä-Uudenmaan sosiaalipsykiatrinen yhdistys ry

Kaakkois-Suomen sosiaalipsykiatrinen yhdistys ry

Keski-Pohjanmaan sosiaalipsykiatrinen yhdistys ry

Keski-Savon Hoivakehitys ry

Keski-Uudenmaan klubitalot ry

Keski-Uudenmaan Sopimuskoti ry

Lilinkotisäätiö

Muotialan asuin- ja toimintakeskus ry

Niemikotisäätiö

Päijät-Hämeen sosiaalipsykiatrinen säätiö

Sopimusvuori

Sosped –säätiö

Vaasanseudun sosiaalipsykiatrinen yhdistys ry